Malcolm X

Malkolmas X (, tikroji pavardė , taip pat žinomas kaip El-Hajj Malik El-Shabazz, 1925 m. gegužės 19 d. – 1965 m. vasario 21 d.) buvo afroamerikiečių musulmonų dvasininkas, oratorius, žmogaus teisių aktyvistasDyson, pp. 13–14.. Jo gerbėjai laikė jį drąsiu kovotoju už afroamerikiečių teises, žmogumi, kuris griežčiausiais terminais apkaltino „baltųjų Ameriką” nusikaltimais prieš juodaodžius amerikiečiusCone, James H. (1991). Martin & Malcolm & America: A Dream or a Nightmare. Maryknoll, N.Y.: Orbis Books. ISBN 0-88344-721-5 - pp. 99–100, 251–252, 310–311.. Malkolmo X priešininkai kaltino jį rasizmo, juodaodžių viršenybės, antisemitizmo ir smurto propagavimuEvanzz, Karl (1992). The Judas Factor: The Plot to Kill Malcolm X. New York: Thunder's Mouth Press. ISBN 1-56025-049-6.Lomax, When the Word Is Given, p. 172.Rickford, Russell J. (2003). Betty Shabazz: A Remarkable Story of Survival and Faith Before and After Malcolm X. Naperville, Ill.: Sourcebooks. ISBN 1-4022-0171-0. . Malkolmas X yra laikomas vienu iš įtakingiausių afroamerikiečių istorijoje.

Malkolmas X gimė Omahoje, Nebraskos valstijoje. Vaikystės įvykiai, įsikaitant jo tėvo pamokas apie juodaodžių išdidumą ir pasitikėjimą savimi, bei paties Malkolmo patirtis, suvaidino svarbų vaidmenį vėlesniame Malkolmo X gyvenime. Iki jam sueinant 13 metų, jo tėvas mirė, motina buvo paguldyta į psichiatrinę ligoninę. Iš pradžių Malkolmas X gyveno kelete globos namų, vėliau Bostone ir Niujorke įsitraukė į nusikalstamą veiklą. 1946 metais Malkolmas X buvo nuteistas kalėti 8 metus.

Kalėdamas Malkolmas X tapo „Islamo tautos” nariu. 1952 metais paleistas į laisvę, jis tapo vienas iš Islamo tautos lyderių bei pagrindinių atstovu visuomenei. Beveik dvylika metų Malkolmas X buvo šios organizacijos veidu. Dėl įtampos tarp Malkolmo X ir Islamo tautos vado Elijah Muhammad, Malkolmas 1964 metų kovo mėnesį nutraukė savo veiklą organizacijoje.

Po jo išėjimo iš Islamo tautos, Malkolmas tapo sunitų musulmonu ir pradėjo piligriminę kelionę į Meką, po kurios jis atsisakė rasizmo. Jis daug keliavo po Afriką bei Artimiausius Rytus. Jis įkūrė religinę organizaciją „Muslim Mosque, Inc.” ir pasaulietinę nacionalistinę juodaodžių Afroamerikiečių vienybės organizaciją. Praėjus mažiau nei metams po to, kai jis išėjo iš Islamo tautos, Malkolmas X sakydamas kalbą Niujorke buvo nužudytas.

 Šaltiniai 

Kategorija:Pilietinių teisių aktyvistai
Kategorija:JAV aktyvistai
Kategorija:Oratoriai